
REFERAT

Privind atribuirea directa prin contract de concesiune către SC ADMINISTRAREA DOMENIULUI PUBLIC SA a terenului din zona Piaţa 700  în vederea amenajării unei parcări subterane

Prin Hotărârea Consiliului Local nr. 8/30.01.2007 a fost aprobată concesionarea directă către S.C. Administrarea Domeniului Public S.A. a unei locaţii în Piaţa 700 în vederea realizării unei parcări.

Pentru realizarea acestei parcări  prin Hotărârea Consiliului Local nr. 70/2007, modificată prin  Hotărârea Consiliului Local nr. 222/2008, a fost numită o comisie de negociere a unui contract de asociere în participaţiune ce urma a fi încheiat între S.C. Administrarea Domeniului Public S.A. şi SC CONSTRUCTIM SA.

Această comisie a procedat la negocierea contractului respectiv, negociere care însă a fost amânată pentru realizarea PUZ-ului care trata în întregime suprafeţele şi funcţiunile din Piaţa 700.
Drept urmare, până în momentul de faţă nu s-a realizat parcarea respectivă, deşi în Municipiul Timişoara s-a constatat o tot mai mare nevoie a creării de locuri de parcare, datorită numărului mare de autovehicule din municipiu sau aflate în tranzit, şi ca urmare a numeroaselor sesizări din partea cetăţenilor, care datorita lipsei locurilor de parcare ajung să parcheze pe locuri interzise, spaţii verzi, trotuare, încurcând astfel şi traficul pietonal.

Prin adresa înregistrată la Primăria Municipiului Timişoara cu nr. RE2009-000627/23.02.2009,  S.C. Administrarea Domeniului Public S.A. a revenit cu solicitare de concesionare a terenului situat în Piaţa 700, pe o perioadă de 49 ani, pentru realizarea unei parcări subterane, şi totodată menţinerea şi continuarea negocierilor cu SC CONSTRUCTIM SA.
Prin realizarea acestei parcări, s-ar rezolva parţial problema locurilor de parcare din zona Piaţa 700, urmând ca această parcare să aibă o capacitate de 350-400 locuri.

În vederea realizării acestei parcări a fost identificat terenul liber din zona Piaţa 700, şi anume:

· CF nr. 1 Timişoara cu nr. topo 1071/3/1 în suprafaţa de 577 mp; 

· CF nr. 1 Timişoara cu nr. topo 1072/2/3 în suprafaţa de 1916 mp; 

· CF nr. 1 Timişoara cu nr. topo1070/2/1/1/1/1/1/2/3/1/a  în suprafaţa de 1330 mp; 

· CF nr. 1 Timişoara cu nr. topo 1070/2/1/1/1/1/1/2/1/a în suprafaţa de 130 mp; 

· CF nr. 110761 cu nr. topo 1070/2/1/1/1/1/1/2/2a  în suprafaţa de 964 mp;

·  CF nr. 110760 cu nr. topo 1071/3/2  în suprafaţa de 1040 mp;

· CF nr. 17364 cu nr. topo 1070/1/1/a   în suprafaţa de 768 mp.

Având în vedere faptul că parcelele cu nr. topo 1072/2; 1071/3; 1070/2/1/1/1/1/1/2 înscrise în CF nr. 1 Timişoara şi nr. topo 1070/1/1 au fost concesionate prin Hotărârea Consiliului Local nr. 119/1995 către Direcţia Muncii şi Protecţiei Sociale Timiş şi către Direcţia Generale a Finanţelor Publice si Controlului Financiar de Stat Timiş, pentru realizarea de sedii administrative şi a parching, se impune retragerea acestei concesiuni, deoarece până în momentul de faţă această concesiune nu a avut loc în fapt , nefiind contracte în acest sens, şi nefiind realizate nici sediile administrative şi nici parkingul pe aceste parcele,

 aşa cum rezultă din adresa nr. SC2009-5579/24.03.2009 a Direcţiei Patrimoniu.
Mai mult, în art. 4 din Hotărârea Consiliului Local nr. 119/1995 este prevăzut faptul că această concesionare este condiţionată  de realizarea concomitentă a sediilor şi parkingului, iar nerespectarea prevederilor poate duce la abrogarea hotărârii.
De asemenea, se impune şi retragerea dreptului de administrare a Ministerului Finanţelor cu privire la parcela cu nr. topo 1071/3/2 înscrisă în CF 110760 Timişoara, proprietatea primăriei Municipiului Timişoara, deoarece prin Hotărârea Consiliului Local nr. 119/1995 nu s-a acordat dreptul de administrare, ci un  drept de concesiune.

În ceea ce priveşte parcela cu nr. topo 1070/1/1/a în suprafaţă de 768 mp, înscrisă în CF nr. 17364, proprietar Statul Român  în administrare SC ENEL DISTRIBUTIE BANAT S.A, prin adresa cu nr. SC2009-005793/24.03.2009, ca răspuns la adresa cu nr. SC2008-22978/14.10.2008 a Direcţiei Patrimoniu, SC ENEL DISTRIBUTIE BANAT S.A, şi-a dat acordul  pentru includerea acestora în domeniul public al Municipiului Timişoara şi în administrarea Consiliului Local. Astfel că, urmează ca această parcelă să fie propusă pentru includerea în domeniul public al Municipiului Timişoara, prin hotărâre de guvern.

Prin urmare, pentru atribuirea acestei parcele către S.C. Administrarea Domeniului Public S.A., este necesară retragerea dreptului de administrare a  SC ENEL DISTRIBUTIE BANAT S.A. .
În conformitate cu prevederile art. 59 din OUG nr. 54/2006 privind regimul contractelor de concesiune de bunuri proprietate publica propunem trecerea parcelelor de teren proprietate privată a Municipiului Timişoara în domeniul public al acestuia. 

Luând în considerare toate cele mai sus menţionate, precum şi adresa cu numărul SC2009-5594/23.03.2009 şi adresa cu numărul SC2009-7065/07.04.2009 a Direcţiei Urbanism, Serviciul Banca de Date Urbană,
          PROPUNEM

-        Retragerea concesiunii acordate prin HCL  nr. 119/1995 Direcţiei Muncii si Protecţiei Sociale Timiş si Direcţiei Generale a Finanţelor Publice si Controlului Financiar de Stat Timiş, pentru realizarea de sedii administrative pe parcelele cu nr. topo 1072/2; 1071/3; 1070/2/1/1/1/1/1/2 înscrise în CF nr. 1 Timişoara si nr. topo 1070/1/1 înscrise în CF 17364 Timişoara;

-        Retragerea dreptului de administrare  al Ministerului Finanţelor asupra terenului cu nr. topo 1071/3/2 înscris în CF 110760 proprietar Primăria Municipiului Timişoara si a SC ENEL DISTRIBUTIE BANAT SA, asupra terenului cu nr. topo 1070/1/1/a înscris în CF 17364 proprietar Statul Român;
  -     Trecerea din proprietatea privată a Municipiului Timişoara în proprietatea publica a acestuia a terenurilor din Piaţa 700 identificate prin:

· CF nr. 1 Timişoara cu nr. topo 1071/3/1 în suprafaţa de 577 mp; 

· CF nr. 1 Timişoara cu nr. topo 1072/2/3 în suprafaţa de 1916 mp; 

· CF nr. 1 Timişoara cu nr. topo1070/2/1/1/1/1/1/2/3/1/a  în suprafaţa de 1330 mp; 

· CF nr. 1 Timişoara cu nr. topo 1070/2/1/1/1/1/1/2/1/a în suprafaţa de 130 mp; 

· CF nr. 110761 cu nr. topo 1070/2/1/1/1/1/1/2/2a  în suprafaţa de 964 mp;

·  CF nr. 110760 cu nr. topo 1071/3/2  în suprafaţa de 1040 mp.
-       Atribuirea directă, prin contract de concesiune, către S.C. Administrarea Domeniului Public S.A. Timişoara, pe o perioadă de 49 de ani, a terenului din zona Piaţa 700, în vederea realizării unei parcări subterane, identificat prin:

· CF nr. 1 Timişoara cu nr. topo 1071/3/1 în suprafaţa de 577 mp; 

· CF nr. 1 Timişoara cu nr. topo 1072/2/3 în suprafaţa de 1916 mp; 

· CF nr. 1 Timişoara cu nr. topo1070/2/1/1/1/1/1/2/3/1/a  în suprafaţa de 1330 mp; 

· CF nr. 1 Timişoara cu nr. topo 1070/2/1/1/1/1/1/2/1/a în suprafaţa de 130 mp; 

· CF nr. 110761 cu nr. topo 1070/2/1/1/1/1/1/2/2a  în suprafaţa de 964 mp;

·  CF nr. 110760 cu nr. topo 1071/3/2  în suprafaţa de 1040 mp;

· CF nr. 17364 cu nr. topo 1070/1/1/a   în suprafaţa de 768 mp.

Dezmembrarea terenurilor va fi efectuata prin grija Direcţiei de Patrimoniu.

-  Concesionarea terenului prevăzut mai sus se efectuează în schimbul unei redevenţe, a cărei valoare se  stabileşte  prin hotărâre a consiliului local, în urma negocierii de către Comisia de negociere din cadrul Primăriei Municipiului Timişoara.
 - În vederea amenajării acestei parcări, propunem continuarea negocierii dintre S.C. Constructim S.A. şi Comisia de negociere din cadrul Primăriei Municipiului              Timişoara numită prin H.C.L. 70/2007 modificata prin HCL 222/22.04.2008.

